Požarevačka crkva (Sentandreja)

Požarevačka crkva je jedan od pravoslavnih hramova Srpske pravoslavne crkve u Sentandreji. Crkva pripada Budimskoj eparhiji Srpske pravoslavne crkve. Crkva je posvećena Svetom Arhanđelu Mihailu. Istorijat Požarevačka crkva je završena 1759., a osvećena 1763. godine. Ona je, prema predanju, podignuta pored potoka Bučine, na temeljima jedne stare crkve brvnare. Naziv je crkva dobila po Požarevcu, odakle su se doselili mnogobrojni vernici koji su u nju išli. Ikonostas Požarevačke crkve je izuzetno delo u srpskom slikarstvu 18. veka. On je stariji od današnje crkve, pošto je 1742. godine bio prvobitno postavljen u „staroj“ Sabornoj crkvi. U njemu se ogleda jedinstven uticaj vlaške slikarske škole iz Moldavije. Reference Dr Dinko Davidov I Dejan Medaković, Sentandreja